ኤርትራውያን ስደተኞች በሀገራቸው የሚደረገውን የሰብዓዊ መብቶች ጥሰቶችን በመቃወም ሰላማዊ ሰልፍ አደረጉ
በአዲስ አበባ የሚገኙ ኤርትራውያን ስደተኞች በአገራቸው የሚፈጸመውን የሰብዓዊና ዴሞክራሲያዊ መብቶች ጥሰቶችን በመቃወም ሰላማዊ ሰልፍ አደረጉ።ስደተኞቹ የኢሳያስ አፈወርቂ መንግስት የሚያካሂዳቸው የመብት ጥሰቶች እንዲቆሙና ኤርትራዊያን በአገራቸው በሰላም እንዲኖሩ የአፍሪካ ሕብረት ጫና እንዲፈጥር መልዕክታቸውን አስተላልፈዋል።ሰላማዊ ሰልፈኞቹ የኤርትራ መንግስት በሐይማኖትና በትምህርት ጣልቃ ገብነቱን እንዲያቆም፣ሰዎች መብታቸውን ሲጠይቁ እየታሰሩ ስለሆነ የአፍሪካ ሕብረትና ሌሎች የአለም መንግስታት ጣልቃ እንዲገቡ ጠይቀዋል።አፍሪካውያን ወንድሞቻችን ለኤርትራዊያን የመብት ጥሰት ድጋፋቸውን እንዲያሰሙ መልዕክታቸውን አሰምተዋል።አቶ መንግስተ አብ ግርማ የተባሉ የሰልፉ ታዳሚ በሰጡት አስተያየት  ''ኤርትራውያን አፍሪካውያን እስከሆኑ ድረስ ይህ ቤት የአፍሪካውያን የጭቁኖች አፍሪካውያን ቤት እስከሆነ ድረስ ፋሽስቶችን ማስተናገድ የለበትም።እና አፍሪካውያን ከጭቁኖች ጋር መቆም አለባቸው።በዚህ በ21ኛው ከፍለ ዘመን አለም በሰለጠነበት የሰው ልጅ በህግና ስርዓት በሚተዳደርበት ዘመን እንዴት ህግና ሰርዓት የሌለው ስርዓት ህዝብን እየጨፈለቀ አስከፊ ስቃይና ሞት ተከትሎ እየታዬ አፍሪካውያን እንዴት ዝም ይላሉ?''ብለዋል፡፡ሌላዋ የሰልፉ ታዳሚ ሄለን ገብረ አምላክ ''የአፍሪካ ህብረት ለመንግስታቱ ድርጅት ጥያቄ አቅርቦ ወደ ፍርድ እንዲያቀርብ ግፊት ለማድረግ ድምፃችንን ለመስጠት ነው የመጣነው።''ብላለችበኢሳያስ አፈወርቂ የሚመራው መንግስት በአገሪቱ ስልጣን ከያዘበት ከ26 ዓመት በፊት አንስቶ ያለ ምርጫ ስልጣን በመያዝ የኤርትራዊያንን ሰብዓዊና ዲሞክራሲያዊ መብቶችን እንደሚጥስ የአገሪቱ ዜጎችና ዓለም አቀፍ የሰብዓዊ መብት ተሟጋቾች ክስ ማቅረባቸውን ቀጥለዋል።(ኢዜአ) 